UPDATE 12: Gata. Țintarul s-a terminat. În curând vom reveni cu programul seriilor de Liga a III-a

UPDATE11: Surpriză – Echipa lui Hotico a fost reprimită, în locul celor de la Europa Alba Iulia! În aceste condiții, Baia Mare va avea două echipe în aceeași serie!

UPDATE10: se discută schimbarea componenței seriilor de Liga a III-a 😀

UPDATE9: S-a tras țintarul pentru seria a doua a Ligii a II-a. Acum se trage țintarul pentru seria I, operațiune care se va face de două ori, pentru eventualitatea în care Farul se va retrage și va rămâne serie de 12!

UPDATE8: reprezentanții cluburilor oltene au părăsit sala in corpore, după ce protestul lor privind distanțele mari pe care le au de parcurs în noul format al seriilor de Liga a III-a a fost respins de Adalbert Kassai. Acesta a promis că își dă demisia dacă cineva găsește o soluție mai bună din punct de vedere al distanțelor

UPDATE7: Surpriză totală pentru Dan Hotico – a rămas fără loc în ligille inferioare! După anunțarea seriilor, finanțatorul grupării FC Maramureș U Baia Mare a constatat că echipa sa nu apare nicăieri. Protestele acestuia au fost stinse de secretarul general al FRF, Adalbert Kassai explicându-i că a renunțat ieri la locul de Liga a III-a când a fost întrebat în ce situație se află echipa.

UPDATE6: Vezi componența seriilor Ligii a III-a:

Dorohoi, Moinești, Pașcani, Sporting Suceava, Petrotub, Bucovina Rădăuți, Aerostar, Pojorâta, Cetatea, Miroslava, Ceahlăul II, FCM Bacău

Axintele, Dunărea Cl., Oțelul II, Ștefănești, Cernica, Voluntari, Afumați, Fetești, Gloria Popești, Callatis, Liești, Conpet Cireșu

Dinamo II, Metaloglobus, Balotești, Juventus, Clinceni, Vișina Nouă, Domnești, Apă Craiova, Chiajna II, Tunari, Podari, Balș

Hunedoara, Rovinari, Giarmata, AFCM Reșița, Pandurii II, Mătăsari, Muncitorul, Vulturii Lugoj, Caransebeș, Becicherecu, Avrig, Turceni

Oșorhei, Pâncota, Dej, Zalău, Seso, Sebiș, Sănătatea, Europa, CSO Cugir, CS Ineu, Jucu, FCM Baia Mare

Chindia, Fortuna, SCM Argeșul, Conpet, FC Zagon, Avântul Reghin, FCM Târgoviște, Urban, Civitas, FC Păpăuți, ACSM Câmpina, Atletic Bradu

UPDATE5: Se va juca în sistem tur-retur, iar echipa de pe locul 13 din seria I va fi retrogradată direct, în timp ce restul vor juca play-out/play-off

UPDATE4: Cinci echipe nu s-au mai înscris în sezonul 2013-2014 al Ligii a II-a. Cu doar 25 de echipe rămase, noul sezon va avea două serii, una de 13 (seria I) și una de 12 (seria II)

Seria 1: Rapid, CSMS Iași, Brăila, Buftea, Slobozia, Dunărea, Sportul, Rapid CFR, Farul, Berceni, Gloria Buzău, SC Bacău, Tărlungeni

Seria 2: Bistrița, Damila, UTA, FCM Tg. Mureș, CSM Rm. Vâlcea, Alro, FC Bihor, Mioveni, CS U Craiova, FC U Craiova, Olimpia Satu Mare, Motru

UPDATE3: Așa cum am anticipat de azi de dimineață, oficialii cluburilor de Liga a III-a au început să dea din colț în colț și să își exprime nemulțumirea pentru formatul de șase seriii, regretând decizia luată pe 5 august.

UPDATE2: FRF a împărțit Liga a III-a în șase serii geografice:

– Ialomița, Călărași, Constanța, Brăila, Galați, Tulcea, Vrancea, Buzău, Ilfov, București

– Suceava, Botoșani, Iași, Neamț, Bacău, Vaslui

– Bistrița Năsăud, Mureș, Harghita, Brașov, Covasna, Argeș, Dâmbovița, Prahova

– Giurgiu, Teleorman, Olt, Dolj, Vâlcea

– Sibiu, Gorj, Hunedoara, Timiș, Caraș Severin, Mehedinți

– Arad, Alba, Cluj, Sălaj, Bihor, Satu Mare, Maramureș

UPDATE1: În sfârșit, începe țintarul. Lumea a intrat în sală. Așteptăm sosirea membrilor din Comitetul Executiv

14 august este data la care Liga a II-a și a III-a își află componența și programul noului sezon. Sau cel puțin, asta speră toată lumea, în condițiile în care ziua a început cu un Comitet Executiv care ar trebui să decidă printre altele și soarta celor două eșaloane.

În mod normal, toată tragerea ar fi trebuit să înceapă de la ora 12, însă prelungirea ședinței Comitetului Executiv a pus totul în stand-by. Oficiali ai cluburilor din cele două eșaloane așteaptă cu înfrigurare deciziile privind formatul noului sezon, iar zvonurile sunt care mai de care. Astfel, ultimele șușoteli vorbesc de două serii de 12 în eșalonul secund, mai ales că Delta s-a retras. În schimb, la eșalonul următor se va păstra formatul propus pe 5 august, de șase serii a câte 12 echipe.

Vom reveni cu detalii

Articol scris de Mihai ANDRIEȘ